joelniklaus/EU_Wikipedias huggingface dataset:
Ο Λυκάνθρωπος (2010 ταινία)

Ο Λυκάνθρωπος (πρωτότυπος τίτλος: The Wolfman) είναι μια κινηματογραφική ταινία τρόμου,όπου κυκλοφόρησε στους κινηματογράφους το 2010, με πρωταγωνιστή τον Μπενίσιο ντελ Τόρο στο ρόλο του Λάρι Τάλμποτ και τον Άντονι Χόπκινς στο ρόλο του σερ Τζον, μαζί με τους Έμιλι Μπλαντ και Χιούγκο Γουίβινγκ. Η ταινία αυτή αποτελεί ένα remake της της ομότιτλης ταινίας του 1941. Η ταινία αυτήν κυκλοφόρησε στους κινηματογράφους των Η.Π.Α. στις 12 Φεβρουαρίου του 2010.

Περίληψη
Η παιδική ηλικία του Λόρενς τελειώνει απότομα με τον ξαφνικό θάνατο της μητέρας του. Έχοντας από το σημείο αυτό και μετά σταλθεί στην Αμερική, όπου μεγαλώνει μαζί με την θεία του, ο Λόρενς αποκόψει κάθε επαφή με τον πατέρα του και τον αδερφό του, τον Μπεν. Ωστόσο, όταν η αρραβωνιαστικιά του  Μπεν, η Γκουεν, του στέλνει ένα μήνυμα όπου τον ενημερώνει τον Λόρενς ότι ο αδερφός του έχει εξαφανιστεί, ο ίδιος θα γυρίσει πίσω στο πατρικό του σπίτι, στην Αγγλία, και θα προσπαθήσει να τον βρει. Ωστόσο, θα έρθει αντιμέτωπος με ένα οδυνηρό πεπρωμένο για τον εαυτό του. Κάποιος ή κάτι σκοτώνει τους χωρικούς και ένας επιθεωρητής έρχεται με στόχο να εντοπίσει τον φονιά.

Διανομή Ρόλων
 Μπενίσιο ντελ Τόρο ως ο Λόρενς Τάλμποτ, ο Λυκάνθρωπος
 Άντονι Χόπκινς ως ο Σερ Τζον Τάλμποτ
 Έμιλι Μπλαντ ως η Γκουέν Κόνλιφ
 Χιούγκο Γουίβινγκ ως ο Φράνσις Άμπερλαΐν
 Αρτ Μαλίκ ως ο Σινγκ
 Άντονι Σερ ως ο Δρ. Χόνεγκεν
 Τζεραλντίν Τσάπλιν ως η Μαλέβα 
 Σίμον Μέρρελλς ως ο Μπεν Τάλμποτ
 Κλάιβ Ρουσέλλ ως ο Μακουίν
 Ντέιβιντ Στερν ως ο Κιρκ

Βραβεία και Υποψηφιότητες

Αναφορές

Εξωτερικοί σύνδεσμοι
 
 Ο Λυκάνθρωπος στο IMDb

Αμερικανικές ταινίες
Ταινίες τρόμου
Ταινίες του 2010
Ταινίες παραγωγής Universal Pictures
Λυκάνθρωποι σε ταινίες
Πρίγκιπας Γεώργιος της Ουαλίας

Ο Πρίγκιπας Γεώργιος της Ουαλίας (γεν. Γεώργιος Αλέξανδρος Λουδοβίκος, αγγλικά: Prince George of Wales, George Alexander Louis, 22 Ιουλίου 2013) είναι ο πρωτότοκος γιος του Ουίλιαμ, Πρίγκιπα της Ουαλίας και της Κάθριν, Πριγκίπισσας της Ουαλίας και εγγονός του Κάρολου Γ΄ του Ηνωμένου Βασιλείου και της Νταϊάνας, Πριγκίπισσας της Ουαλίας. 

Είναι ο δεύτερος στη γραμμή διαδοχής του Βρετανικού θρόνου μετά τον πατέρα του.

Γέννηση
Στις 3 Δεκεμβρίου 2012, το Παλάτι του Κένσινγκτον ανακοίνωσε ότι ο Δούκας και η Δούκισσα του Κέιμπριτζ περιμένουν το πρώτο τους παιδί. Στις 22 Ιουλίου 2013, γεννήθηκε ο γιος τους, στις 16:24 (ώρα Αγγλίας) στο Νοσοκομείο Σεντ Μέρι.

Η ανακοίνωση της γέννησης του πρίγκιπα αναρτήθηκε σε καβαλέτο έξω από το παλάτι του Μπάκιγχαμ, αν και σε ρήξη με την παράδοση, τα νέα δημοσιεύθηκαν για πρώτη φορά σε δελτίο τύπου από αξιωματούχους του παλατιού. 

Η γέννηση του χαιρετήθηκε με 21 κανονιοβολισμούς στις πρωτεύουσες των Βερμούδων, του Ηνωμένου Βασιλείου, της Νέας Ζηλανδίας, του Καναδά και με κωδωνοκρουσίες από το Αββαείο του Γουέστμινστερ και πολλές άλλες εκκλησίες. Τα εικονικά ορόσημα στη Σφαίρα των Κοινοπολιτειών φωτίστηκαν σε διάφορα χρώματα, κυρίως μπλε για να σηματοδοτήσουν τη γέννηση ενός αγοριού.

Την επόμενη μέρα το Παλάτι του Κένσιγκτον ανακοίνωσε ο νεογέννητος πρίγκιπας θα ονομαστεί Γεώργιος Αλέξανδρος Λουδοβίκος, προς τιμήν του βασιλιά Γεωργίου ΣΤ΄, την προ-γιαγιά του βασίλισσα Ελισάβετ Β΄ (αρσενική εκδοχή του ονόματος Αλεξάνδρα και δεύτερο όνομα της βασίλισσας) και τον Λουδοβίκο Μαουντμπάττεν, θείο του προ-παππού του, πρίγκιπα Φίλιππου.

Η γέννηση του πρίγκιπα Γεωργίου ήταν η δεύτερη φορά που τρεις γενιές άμεσων κληρονόμων στο βρετανικό θρόνο ζούσαν ταυτόχρονα, τελευταία φορά συνέβη μεταξύ 1894 και 1901, τα τελευταία επτά χρόνια της βασιλείας της Βασίλισσας Βικτώριας.

Η βάπτισή του έγινε στις 23 Οκτωβρίου 2013, στο βασιλικό παρεκκλήσι του Παλατιού του Αγίου Ιακώβου από τον αρχιεπίσκοπο του Καντέρμπουρι, Τζάστιν Ουέλμπι. Νονοί του ήταν 7 καλοί φίλοι των γονέων του.

Τίτλοι
22 Ιουλίου 2013 – 8 Σεπτεμβρίου 2022: Η Αυτού Βασιλική Υψηλότητα Πρίγκιπας Γεώργιος του Κέιμπριτζ
8 Σεπτεμβρίου 2022 – 9 Σεπτεμβρίου 2022: Η Αυτού Βασιλική Υψηλότητα Πρίγκιπας Γεώργιος της Κορνουάλης και του Κέιμπριτζ 
9 Σεπτεμβρίου 2022 – σήμερα: Η Αυτού Βασιλική Υψηλότητα Πρίγκιπας Γεώργιος της Ουαλίας

Ο Γεώργιος είναι από τη γέννησή του πρίγκιπας του Ηνωμένου Βασιλείου και προσφωνείται Βασιλική Υψηλότητα, σύμφωνα με επίσημες επιστολές που είχε εκδώσει ο βασιλιάς Γεώργιος Ε΄ το 1917 και το 2012 η Ελισάβετ Β΄ του Ηνωμένου Βασιλείου αντίστοιχα. Η γεωγραφική ένδειξη που συμπληρώνει τον τίτλο προέρχεται από τον τίτλο του πατέρα του.

Εικόνες

Γενεαλογία 
Πρόγονοι του Πρίγκιπα Γεωργίου της Ουαλίας

Παραπομπές

Εξωτερικοί σύνδεσμοι 
 Prince George of Cambridge at the Royal Family website
 

Οίκος Ουίνδσορ
Πρίγκιπες του Ηνωμένου Βασιλείου
Χαρακτήρας (γραμματική)

Χαρακτήρας λέγεται ο τελευταίος φθόγγος του θέματος μιας λέξης. Ο χαρακτήρας μπορεί να είναι φωνήεν ή σύμφωνο, χαρακτηρίζοντας αντιστοίχως το θέμα μιας λέξης ως φωνηεντόληκτο ή συμφωνόληκτο.

Γραμματική
Ωλν

Ο Ων (γαλλ. Aulne, Βρετον. (Stêr) Aon) είναι ένας γαλλικός παράκτιος ποταμός με μήκος 140 χιλιόμετρα, το οποίο έχει τις πηγές του στην πόλη  Λοϋέκ στο Κοτ-ντ'Αρμόρ και εκβάλλει στον όρμο της Βρέστης στις κοινότητες Λαντεβενέκ και Ροσνοέν.

Tοπωνύμιο 
Η ονομασία Ωλν (γαλλ. Auln) προέρχεται από την τροποποίηση της κελτικής λέξης Aven ή Avon ή Aoun και της έκφραση που προέρχεται από την Βρετονική γλώσσα Stêr Aon.Ποταμοί της Γαλλίας
Ποταμοί της Βρετάνης
Μπλαβέ (Βρετάνη)

Για τον Γάλλο φλαουτίστα, βλέπε Μισέλ Μπλαβέ

Ο ποταμός Μπλαβέ διαρρέει την κεντρική Βρετάνη και χύνεται στον Ατλαντικό Ωκεανόστα νότια παράκτια κοντά στην Λοριάν. Ο ποταμός είναι διωρυγμένοςστο μεγαλύτερο μήκος του και είναι πλωτός για μικρά σκάφη. Αποτελεί τμήμα του συστήματος καναλιών της Βρετάνης και έγινε σημαντικότερος όταν το δυτικό μισό του εν λόγω συστήματος αποκόπηκε από την κατασκευή του φράγματος  υδροηλεκτρικής ενέργειας της λίμνης Γκερλάντ. Σήμερα, τα πλοία που έρχονται από την Ναντ μέσω  της Ρεντόν πρέπει να περάσουν το Κανάλι του Μπλαβέ και τον ποταμό Μπλαβέ προκειμένου να φτάσουν στον ωκεανό κοντά στην Λοριάν.

Οι πηγές του Μπλαβέ βρίσκονται ανατολικά της Μπυλά-Πεστιβιέν, Κοτ-ντ'Αρμόρ. Διασχίζει τους παρακάτω νομούς και πόλεις:

 Κοτ-ντ'Αρμόρ: Σαιν-Νικολά-ντυ-Πελέμ, Γκουαρέκ 
 Μορμπιχάν: Ποντιβί, Ενμπόν, Λοριάν

Μεταξύ των παραποτάμων του βρίσκεται και ο Εβέλ.

Εξωτερικοί σύνδεσμοι
http://www.geoportail.fr
Η βάση δεδομένων του Μπλαβέ και του Σαντρ
 NoorderSoft Waterways Database

Ποταμοί της Γαλλίας
Γεωγραφία της Κοτ-ντ'Αρμόρ
Γεωγραφία του Μορμπιάν
Ποταμοί της Βρετάνης
Ερντρ

Ο Ερντρ είναι ποταμός της Γαλλίας που διασχίζει τους νομούς της Λουάρ-Ατλαντίκ και της Μαιν-ε-Λουάρ. Αποτελεί δεξιό παραπόταμο του Λίγηρα.

Ετυμολογία 
Η ονομασία του Ερντρ (Erdre) ειναι πολύ παλιά : προέρχεται από το κελτικό υδρωνύμιο *ered, σχετικό με την ροή. Ο παλαιότερος διατηρημένος τύπος χρονολογείται από το 1072 (Erda). Σα βρετονικά, ο Ερντρ ονομάζεται Erzh.

Γενική παρουσίαση 
Ο Ερντρ, ο οποίος πηγάζει στο Λα Πουέζ (λίμνη Κλαιρέ ), περίπου είκοσι μίλια βόρειο-δυτικά της Ανζέ, Μαιν-ε-Λουάρ είναι ένας γαλλικός ποταμός, παραπόταμος του Λίγηρα, στον οποίο χύνεται στη Ναντ, στο Λουάρ-Ατλαντίκ. Το μήκος του είναι 97,4 χιλιόμετρα.

Με τα πολλά αρχοντικά, τα πάρκα και τα κάστρα που βρίσκονται στις όχθες του, ο Ερντρ φέρει τον τίτλο του «πιο όμορφου ποταμού της Γαλλίας", τον οποίο του έδωσε ο Φραγκισκος ο Α΄.

Πορεία του Ερντρ 

Νομοί που διασχίζει:
 Μαιν-ε-Λουάρ (49)
 Λουάρ-Ατλαντίκ (44)
Κοινότητες που διασχίζει (από τις πηγές έως τις εκβολές):

Στον νομό Μαιν-ε-Λουάρ
 Λα Πουέζ
 Λε Λουρού-Μπεκοναί
 Βερν-ντ'Ανζού
 Λα Κορνυαίγ
 Ανγκρί
 Καντέ
 Φρενιέ
Στον νομό Λουάρ-Ατλαντίκ
 Σαιν-Μαρ-λα-Ζάιγ
 Μπονέβρ
 Ριαιγέ
 Τραν-συρ-Ερντρ
 Ζουέ-συρ-Ερντρ
 Νορ-συρ-Ερντρ
 Κασόν
 Πτι-Μαρ
 Σαιν-Μαρ-ντυ-Ντεσέρ
 Συσέ-συρ-Ερντρ
 Καρκεφού
 Λα Σαπέλ-συρ-Ερντρ
 Ναντ
Η πορεία του Ερντρ χωρίζεται σε 3 κύρια τμήματα:
 Από τις πηγές του έως την Καντέ, ο Ερντρ είναι ένα μικρό ρυάκι.
 Μετά την Καντέ, ο Ερντρ διευρύνεται και γίνεται ένα μικρό ποτάμι μέχρι την Νορ-συρ-Ερντρ: είναι είναι η "Άνω Κοίτη του Ερντρ" 
 Μετά την Νορ-συρ-Ερντρ ο Ερντρ πλαταίνει και γίνεται πλωτός προς την Ναντ και τη συμβολή με τον Λίγηρα. Σε αυτό το τμήμα, διασχίζει τους βάλτους της πεδιάδας Μαζερόλ (μεταξύ Σαιν-Μαρ-ντυ-Ντεσέρ και Συσέ-συρ-Ερντρ).

Παραπομπές 

Ποταμοί της Γαλλίας
Λεκάνη του Λίγηρα
Psy (τραγουδιστής)

Ο Psy (Σάι, 싸이, πραγματικό όνομα: Παρκ Τζέ-σανγκ, 31 Δεκεμβρίου 1977) είναι Νοτιοκορεάτης τραγουδιστής, τραγουδοποιός, ράπερ, δισκογραφικός παραγωγός και τηλεοπτική προσωπικότητα. Είναι γνωστός στη χώρα του για τα χιουμοριστικά του βίντεο και τις εμφανίσεις του στη σκηνή, ενώ σημείωσε διεθνή επιτυχία με το τραγούδι "Gangnam Style".

Στις 21 Δεκεμβρίου 2012 το βιντεοκλίπ του «Gangnam Style» ξεπέρασε τα 2 δισεκατομμύρια προβολών στο YouTube και έγινε το πρώτο βίντεο στην ιστορία του ιστότοπου που πέτυχε τέτοιο ρεκόρ θεάσεων. Ο Psy εν συνεχεία αναγνωρίστηκε από τα ΜΜΕ ως ο «Βασιλιάς του YouTube».

Το Δεκέμβριο του 2012 το MTV χαιρέτισε τη διεθνή επιτυχία του Psy χαρακτηρίζοντάς τον «παγκόσμιο υπεραστέρα» και «Viral Αστέρα του 2012». Τον Δεκέμβριο του 2015 επέστρεψε, με το τραγούδι «Daddy», ευελπιστώντας να ξαναπετύχει την τεράστια επιτυχία του 2012.

Παραπομπές 

Psy
Τύφλα να 'χει ο Μάρλον Μπράντο

Το Τύφλα να 'χει ο Μάρλον Μπράντο είναι μια ελληνική κωμική ταινία του 1963, σε παραγωγή Κώστα Στράντζαλη. Η σκηνοθεσία υπογράφτηκε από τον Ορέστη Λάσκο και το σενάριο ανήκει στον Ναπολέοντα Ελευθερίου, ο οποίος διασκεύασε δικό του θεατρικό έργο. Πρωταγωνιστεί ο Θανάσης Βέγγος.

Πλοκή 

Ο Θανάσης Βέγγος υποδύεται έναν ασήμαντο υπάλληλο ληξιαρχείου, τον Στέφανο Αυγερινό, συνονόματο με έναν γνωστό ποιητή που συμπτωματικά ταξιδεύουν στο ίδιο πλοίο με προορισμό τον Πόρο. Εκεί γίνεται δεκτός με ενθουσιασμό από την τοπική κοινωνία που νομίζει ότι αυτός είναι ο διάσημος ποιητής, ενώ ο πραγματικός αποκρύπτει εσκεμμένα την ταυτότητα του, θέλοντας να αποδείξει ότι μπορεί να γοητεύσει τις γυναίκες και δίχως τη βοήθεια της φήμης του. Όταν όμως τα πράγματα δεν εξελίσσονται όπως τα περίμενε, καθώς ο υπάλληλος έχει κατενθουσιάσει τις γυναίκες που τον καταδιώκουν συνεχώς, αποφασίζει να αποκαλύψει την αληθινή του ταυτότητα.

Διανομή 
 Θανάσης Βέγγος ... Στέφανος Αυγερινός/υπάλληλος ληξιαρχείου
 Κώστας Κακκαβάς ... Στέφανος Αυγερινός/ποιητής
 Ντίνα Τριάντη ... Έλλη Παπακωστοπούλου/πελάτισσα ξενοδοχείου
 Περικλής Χριστοφορίδης ... ξενοδόχος
 Έφη Οικονόμου ... Λίνα Παπαδοπούλου/πελάτισσα ξενοδοχείου
 Ζαννίνο ... Αγαθοκλής Καραμουρτζούκος/πελάτης ξενοδοχείου
 Άγγελος Θεοδωρόπουλος ... Άγγελος Στρείδης/φίλος Στέφανου
 Παναγιώτης Καραβουσιάνος ... Τζακ/μασέρ
 Χριστίνα Αποστόλου ... Χριστίνα Κυπαρισσόπούλου/πελάτισσα ξενοδοχείου
 Αθηνά Μερτύρη ... Ερατώ/πελάτισσα ξενοδοχείου
Μιρέλλα Τσάρου ... Αντιγόνη/συνάδελφος του Θανάση στο ληξιαρχείο
Δημήτρης Κατσούλης ... γκρουμ ξενοδοχείου
Φρατζέσκα Ευαγγελινού ... Μαρίκα/καμαριέρα ξενοδοχείου
Σύλβιος Λαχανάς ... ηλικιωμένος πελάτης ληξιαρχείου
Σόφη Ζαννίνου … ανιψιά Ερατώς
Ντέπη Γεωργίου … ανιψιά Ερατώς
Γιάννης Μωραΐτης … καφετζής

Εισπράξεις 
Η ταινία βγήκε στους κινηματογράφους το 1963, κόβοντας 230.117 εισιτήρια, ερχόμενη 16η σε σύνολο 92 ταινιών.

Παραπομπές

Εξωτερικοί σύνδεσμοι 
 Τύφλα να χει ο Μάρλον Μπράντο στο Veggos.gr]
 Τύφλα να' χει ο Μάρλον Μπράντο, www.retrodb.gr
 Τύφλα να' χει ο Μάρλον Μπράντο, 90' λεπτά

Ελληνικές ταινίες
Ταινίες του 1963
Ελληνόφωνες ταινίες
Ελληνικές ασπρόμαυρες ταινίες
Ελληνικές κωμικές ταινίες
Ταινίες σε σκηνοθεσία Ορέστη Λάσκου
Ταινίες σε σενάριο Ναπολέοντα Ελευθερίου
Ταινίες βασισμένες σε θεατρικά έργα
Ταινίες γυρισμένες στην Ελλάδα
Ερώ (ποταμός)

Ο Ερώ (Γαλλικa: Hérault, Οξιτανικά: Erau) είναι ένας ποταμός της νότιας Γαλλίας, στην περιφέρεια Λανγκντόκ-Ρουσιγιόν, στους νομούς Γκαρ και Ερώ. Το μήκος του είναι 148 χιλιόμετρα. Η πηγή του βρίσκεται στις πλαγιές του Όρους Αιγκουάλ στα όρη Σεβέν. Χύνεται στην Μεσόγειο κοντά στην Αγκντ.

Ποταμοί της Γαλλίας
Ποταμοί του Λανγκντόκ-Ρουσιγιόν
Στήβεν Γ. Μίλλερ

Ο Στήβεν Γ. Μίλλερ (αγγλ. Stephen G. Miller, 22 Ιουνίου 1942 - 11 Αυγούστου 2021) γεννήθηκε στο Γκόσεν (Goshen) της Ιντιάνα των ΗΠΑ . Ολοκλήρωσε το πρώτο του πτυχίο στα Αρχαία Ελληνικά στο Wabash College και το Διδακτορικό του στην Κλασσική Αρχαιολογία στο Πανεπιστήμιο Πρίνστον. 

Μετά από ανασκαφές σε διάφορες τοποθεσίες του Αρχαίου Ελληνικού κόσμου, συμπεριλαμβανομένης της Ολυμπίας και, για τέσσερα χρόνια, της Αρχαίας Αγοράς των Αθηνών, είχε ξεκινήσει τις δικές του ανασκαφές στη Νεμέα το 1973.

Κατά τα 35 χρόνια της εργασίας του στη Νεμέα, όχι μόνο διενήργησε ανασκαφές που έφεραν στο φως σημαντικά ευρήματα όπως το στάδιο όπου διεξάγονταν τα Νέμεα, αλλά δημιούργησε και αρχαιολογικό πάρκο, κατασκεύασε αρχαιολογικό μουσείο και οργάνωσε την έκθεση του, ενώ ξεκίνησε και την αναστήλωση του αρχαίου Ναού του Δία. Ταυτόχρονα, υπηρετούσε ως Καθηγητής Κλασσικής Αρχαιολογίας στο Πανεπιστήμιο της Καλιφόρνια στο Berkeley, με εξαίρεση τα έτη 1982-1987, όταν διετέλεσε Διευθυντής της Αμερικανικής Σχολής Κλασσικών Σπουδών στην Αθήνα. Είχε δημοσιεύσει πολλά βιβλία και άρθρα σχετικά με τις ανακαλύψεις του στη Νεμέα, όπως π.χ. το Nemea II: The Early Hellenistic Stadium (University of California Press2001), ενώ έχει γράψει και βιβλία που δεν αφορούν τη Νεμέα, όπως τα: 
The Prytaneion: Its Function and Architectural Form (U.C. Press 1978), 
Arete: Greek Sports from Ancient Sources3 (U.C. Press 2004), 
Ancient Greek Athletics (Yale University Press 2004), 
Ο Πλάτων στην Ολυμπία (Αθήναι 2008), και
The Berkeley Plato (U.C. Press 2009). 

Είχε ανακηρυχθεί επίτιμος διδάκτωρ του Πανεπιστημίου Αθηνών, είχε τιμηθεί ως Ταξιάρχης του Τάγματος της Τιμής από τον Πρόεδρο της Ελληνικής Δημοκρατίας, είχε αναγνωριστεί ως «Πρόσωπο της Εβδομάδας» από το Αμερικανικό τηλεοπτικό κανάλι ABC το 2004 κ.ο.κ. 

Από τη συνταξιοδότησή του το 2005 μοίραζε το χρόνο του, μαζί με τη σύζυγό του Έφη, ανάμεσα στην Καλιφόρνια και την Αρχαία Νεμέα, όπου προετοίμαζε σειρά βιβλίων και άρθρων σχετικά με τη Νεμέα και άλλα θέματα, μεταξύ των οποίων μία σημαντική μελέτη σχετικά με τα αίτια της σκοτεινής περιόδου του μεσαίωνα. 

Το 2005 με προεδρικό διάταγμα ο Στέφανος Μίλλερ πολιτογραφήθηκε Έλληνας υπήκοος.

Παραπομπές

Αμερικανοί αρχαιολόγοι
Έλληνες αρχαιολόγοι
Οντέ

Ο  Οντέ είναι ένας ποταμός της δυτικής Γαλλίας (νομός Φινιστέρ), που πηγάζει στην Σαιν-Γκοαζέκ (κοντά στην Λεάν, στα Μαύρα Όρη της Βρετάνης) και χύνεται στον Ατλαντικό Ωκεανό στην Μπενοντέ. Η Μπενοντέ έχει πάρει το όνομά της από τον ποταμό (Μπεν σημαίνει εκβολή ποταμού στα Βρετονικά. Ο ποταμός είναι δημοφιλής για τους καγιάκερ. Ο ποταμός διατρέχει τις πόλεις: Μπενοντέ, Κομπρί, Πλομελέν, Κεμπέρ, Εργκέ-Γκαμπερίκ, Μπρικ-ντε-λ'Οντέ, Λανγκολέν, Κορέ, Τρεγκουρέ, Λεάν και Σαιν-Γκοαζέκ

Παραπομπές

http://www.geoportail.fr

Ποταμοί της Γαλλίας
Γεωγραφία του Φινιστέρ
Ποταμοί της Βρετάνης
Ορμπ (ποταμός)

Ο Ορμπ είναι ποταμός μήκους 145 χλμ. στον νομό Ερώ της Νότιας Γαλλίας που χύνεται στην Μεσόγειο Θάλασσα, στην Βαλρά-Πλαζ. Ο ποταμός διασχίζει τις πόλεις Μπενταριώ και Μπεζιέ, όπου διασταυτρώνεται με το κανάλ ντυ Μιντί στην Ορμπ Ακεντυκτ. Στους αρχαίους χρόνους, ο Ορμπ διασταυρωνόταν στο Καπεστάν περίπου 1500 μέτρα από το Ρωμαικό Ποντ Σερμε.

Γεωγραφία 
Ο ποταμός Ορμπ διασχίζει τις παρακάτω πόλεις:

Παραπομπές

The Orb at geoportail.fr
The Orb at the Sandre database

Ποταμοί της Γαλλίας
Γεωγραφία του Ερώ
Ποταμοί του Λανγκντόκ-Ρουσιγιόν
Alternative metal

Το Alternative metal είναι είδος της hard rock μουσικής, το οποίο συνδυάζει την επιθετικότητα της κιθάρας του heavy metal με μελωδικά περάσματα και πειραματική διάθεση.

Ιστορία

Το Alternative Metal προήλθε από την αντίδραση του κοινού στο Glam Metal της δεκαετίας του '80, του οποίου η ποπ διάθεση είχε παραγκωνίσει τα χαρακτηριστικά στοιχεία του παραδοσιακού heavy metal. Στα πρώτα συγκροτήματα του είδους υπάγονται οι έγχρωμοι Living Colour με τον βιρτουόζο κιθαρίστα Βέρνον Ριντ, οι έντονα πειραματιζόμενοι με το φανκ και το Χιπ χοπ, Faith No More, αλλά και κάποια από τα πιο δυνατά συγκροτήματα από τη σκηνή του Σιάτλ όπως οι Soundgarden και οι Alice in Chains.
Το 1992, εμφανίστηκαν οι Tool, ένα από τα σημαντικότερα σχήματα του είδους, κυκλοφορώντας το δίσκο "Undertow" με τον οποίο έδωσαν νέα ώθηση στο κίνημα. Η επιτυχία τους, με άλμπουμ όπως το "Ænima" του 1996, προσέλκυσε συγκροτήματα που καθιερώθηκαν στο Nu ή το Industrial Metal, όπως οι Rage Against the Machine και οι Nine Inch Nails, στο να προσθέσουν alternative στοιχεία στον ήχο τους.
Το Alternative Metal έφθασε στο απόγειο της δημοτικότητας του στις αρχές της δεκαετίας του '00, με όλο και περισσότερα συγκροτήματα να ακολουθούν τη συγκεκριμένη ηχητική διαδρομή, δημιουργώντας κορεσμό στο είδος, μιμούμενοι τον ήχο των Korn, των Staind ή των System of a Down.
Την επόμενη δεκαετία, αρκετά μεγάλα ονόματα του είδους παρέμειναν δημοφιλή αλλά το Alternative Metal έχασε την αίγλη του με την επάνοδο μεγάλων ονομάτων της κλασικής σκηνής του χέβι μέταλ.

Σπουδαία συγκροτήματα του είδους

Αξιόλογοι δίσκοι

Πηγές
 Heavy Metal Classifications: A History of Alternative Metal - Metal Descent
 History of Heavy metal: Alternative metal (1990s and 2000s)
 Alternative Metal - What Is Alternative Metal - Alt-Metal History
 Alternative Metal : Band's List - Spirit of Metal

Είδη heavy metal
Google Drive

Το Google Drive είναι υπηρεσία αποθήκευσης και συγχρονισμού αρχείων που παρέχεται από την Google, κυκλοφόρησε στις 24 Απριλίου του 2012, και επιτρέπει την χρήση αποθηκευτικού νέφους, τον διαμοιρασμό αρχείων και την συνεργατική επεξεργασία από τον χρήστη. Τα αρχεία που μοιράζονται δημόσια στο Google Drive μπορούν να αναζητηθούν με μηχανές αναζήτησης.

Το Google Drive είναι το "σπίτι" των Google Docs, μια σουίτας γραφείου με εφαρμογές παραγωγικότητας, που προσφέρει την συνεργατική επεξεργασία εγγράφων, υπολογιστικών φύλλων, παρουσιάσεων και άλλων.

Αποθήκευση 
Το Google Drive προσφέρει σε όλους τους χρήστες του έναν αρχικό online χώρο αποθήκευσης 15 GB (αρχικά ήταν 5GB), που μπορεί να χρησιμοποιηθεί από τις τρεις πιο διαδεδομένες υπηρεσίες: το Google Drive, το Gmail και της Φωτογραφίες του Google+. Ο χρήστης μπορεί να λάβει επιπλέον χώρο αποθήκευσης, ο οποίος μοιράζεται μεταξύ Picasa και Google Drive, από 100 GB μέχρι και 16TB μέσω της καταβολής μηνιαίας συνδρομής (US4.99$ το μήνα για 100GB). Ο χρήστης με τον πληρωμένο αποθηκευτικό χώρο δεν λαμβάνει δωρεάν χώρο μαζί με τον πληρωμένο χώρο.

Παραπομπές

Εξωτερικοί σύνδεσμοι 
 – επίσημη ιστοσελίδα.

Αποθηκευτικό νέφος
Google (λογισμικά)
Ορν (ποταμός)

Ο Ορν είναι παράλιος ποταμός της βορειοδυτικής Γαλλίας, ο δεύτερος σημαντικότερος ποταμός της Νορμανδίας μετά τον Σηκουάνα, σε μήκος (170 χιλιόμετρα) και σε εκροή. Πηγάζει στην Ωνού-συρ-Ορν, ανατολικά της Σεέ. Αφού χαράξει δρόμο διασχίζοντας τους λόφους της νορμανδικής Ελβετίας ο Ορν διατρέχει την πόλη της Καν, και μετά διοχετευμένος, εκβάλλει στην Μάγχη, στο λιμάνι του Ουιστρεάμ. Η εκβολή του έχει μεγάλο οικολογικό πλούτο. Ο Οντόν είναι ένας από τους παραποτάμους του.
Ο Ορν διασχίζει τους ακολούθους νομούς και πόλεις:
 Ορν (πήρε το όνομα του ποταμού): Σεέ, Αρζεντάν
 Καλβαντός : Τυρί-Αρκούρτ, Καέν, Ουιστρεάμ

Ποταμοί της Νορμανδίας
Ποταμοί της Γαλλίας
Κώστας Κακκαβάς

Ο Κώστας Κακκαβάς (Αθήνα, 8 Ιανουαρίου 1936) είναι Έλληνας ηθοποιός του κινηματογράφου και του θεάτρου

Βιογραφικά στοιχεία 
Το πραγματικό του όνομα είναι Κώστας Κακκαβάς Γεννήθηκε  8 Ιανουαρίου 1936 στην Αθήνα στις  και φοίτησε στη σχολή του Εθνικού Θεάτρου απ' όπου πήρε άδεια ηθοποιού ως εξαιρετικό ταλέντο.
 
Πρώτη του κινηματογραφική εμφάνιση ήταν στην ταινία Στέλλα (1955) του Μιχάλη Κακογιάννη όπου πήρε μέρος με το ψευδώνυμο Κώστας Καράλης. Ακολούθησε η μία και μόνη συνεργασία του με τη Φίνος Φιλμ στον Αγαπητικό της βοσκοπούλας (1955). Στη συνέχεια πρωταγωνίστησε σε πολλές ταινίες, κυρίως μελοδραματικές.

Στις αρχές της δεκαετίας του 1970 εγκατέλειψε τον κινηματογράφο. Επανήλθε στο σινεμά το 1996 με την ταινία του Νίκου Ζερβού Ο βαρώνος και ακολούθησαν 2 ακόμη ταινίες, Συμφωνία χαρακτήρων (1998) της Λουκίας Ρικάκη και Στη σκιά του Λέμμυ Κώσιον (2002) του Νίκου Ζερβού. Συμπρωταγωνίστησε ακόμη στο μονόπρακτο Η αγγελία του Γιώργου Σκούρτη στη σειρά της ΕΡΤ Ελληνικά μονόπρακτα (2006).

Φιλμογραφία 
 Στέλλα (1955) [Αντώνης]
 Ο αγαπητικός της βοσκοπούλας (1955) [Λιάκος]
 Της τύχης τα γραμμένα (1957) [Δημήτρης]
 Το τρελοκόριτσο (1958) [Αλέκος Νικολαΐδης]
 Αμαρυλλίς (το κορίτσι της αγάπης) (1959) [Στέφανος Στεργίου]
 Γαμήλιες περιπέτειες (1959) [Τζιμ Πομ]
 Η Λίζα το 'σκασε (1959) [Γιώργος Βασιλείου]
 Κρυστάλλω (1959) [Λάμπρος]
 Λαός και Κολωνάκι (1959) [Πέτρος Ραγάκος]
 Ναυάγια της ζωής (1959) [Νίκος Καρνάκας]
 Ταξίδι με τον έρωτα (1959) [Ιάσων]
 Η σταχτοπούτα (1960) [Κώστας Κωστίδης]
Αμαρτωλά Νειάτα (1960) [Γιώργος Νικολαΐδης]
 Κρουαζιέρα στη Ρόδο (1960) [Κώστας]
 Πλούσιοι χωρίς λεφτά (1960)
 Η κατάρα της μάνας / Η υπόσχεση (1961) [Στάμος Λιάκουρας]
 Μυρτιά (1961) [Δημήτρης]
 Στέγνωσαν τα δάκρυά μας (1961) [Δημήτρης]
 Αναστασά (1962)
 Η μεγάλη θυσία (1962) [Κώστας]
 Ο ταξιτζής (1962) [Ρένος / Κώστας Κακκαβάς]
 Του Κουτρούλη ο γάμος (1962) [Δημήτρης Λυμπεράκης]
 Αγάπησα και πόνεσα (1963) [Λάκης]
 Είναι σκληρός ο χωρισμός (1963) [Δημήτρης Σταματίου]
 Ζητείται τίμιος (1963) [Κώστας]
 Λίγο πριν ξημερώσει (1963) [Τώνης]
 Ανάμεσα σε δυο αγάπες (1963) [Νίκος]
 Μάνα γιατί με γέννησες / Έτσι ήταν η ζωή μου (1963) [Μάνος Λίτινας]
 Τύφλα να 'χει ο Μάρλον Μπράντο (1963) [Στέφανος Αυγερινός]
 Ο δρόμος με τα κόκκινα φώτα (1963)
 Κάθε καημός και δάκρυ (1964) [Άγγελος Πετράς]
 Άγγελοι χωρίς φτερά (1965)
 Περιφρόνα με γλυκιά μου (1965) [Βαγγέλης]
 Έχω δικαίωμα να σ’ αγαπώ (1966) [Νικήτας Βονασέρας]
 Λουίζα (1966)
 Νυμφίος ανύμφευτος (1967) [Τέλης Ζαφειρίου]
 Ένας κλέφτης... με φιλότιμο (1968) [Κώστας]
 Καταραμένη ώρα / Τραγούδησέ μου μανούλα (1968) [Μάριος Χρηστίδης]
 Μενούσης ο λεβέντης της Ηπείρου (1969)
 Ο βαρώνος (1996)
 Συμφωνία χαρακτήρων (1998)
 Στη σκιά του Λέμμυ Κώσιον (2002)

Παραπομπές

Πηγές 
 Κώστας Κακκαβάς, www.retrodb.gr
 Κώστας Κακκαβάς, 90lepta.com

Έλληνες άνδρες ηθοποιοί κινηματογράφου
Λοφίσκος Τούμπας

Είναι ο λόφος που βρίσκεται βορειοδυτικά της περιοχής της Τούμπας, απ' οπου και πήρε και το ονομά της, στα όριά της με την δημοτική ενότητα της Τριανδρίας και δίπλα απο το ομόνυμο ρέμα της. Ο λόφος της Τούμπας αποτελεί αρχαιολογικό χώρο καθώς οι αρχαιολογικές έρευνες που άρχισαν το 1984 και συνεχίζονται μεχρι και σήμερα αποκάλυψε ένα πόλισμα της περιοχής που αποτελεί τούμπα πολλών φάσεων οικοδόμησης.

Ο λόφος της Τούμπας είναι η μεγαλύτερη θέση της εποχής του χαλκού στο σημείο αυτό του Θερμαϊκού κόλπου, όπου αργότερα ιδρύθηκε η πόλη της Θεσσαλονίκης και πλαισιονόταν από μικρότερες θέσεις. Ο γήλοφος της Τούμπας έχει σήμερα ύψος 23 μέτρα και εμβαδόν περίπου 30 στρέμματα. Με βάση τη μέχρι σήμερα έρευνα,γνωρίζουμε ότι η αρχαιότερη φάση του οικισμού τοποθετείται στο τέλος της πρώιμης εποχής του χαλκού(περίπου στα 2200 π.Χ), ενώ η θέση εγκαταλείφθηκε οριστικά όταν ιδρύθηκε η πόλη από τον Κάσσανδρο. 
 
Στην ύστερη εποχή του χαλκού (1400-1100 π.Χ) κατασκευάζονται μεγάλοι αναλημματικοί τοίχοι από πλιθία και πέτρες που περιτρέχουν τον οικισμό. Είχαν ίσως οχυρωματικό προορισμό, αλλά επίσης δημιουργούσαν επίπεδους χώρους στην έντονη κλίση της πλαγιάς και εξασφάλιζαν την πρόσβαση προς τα σπίτια της κορυφής. Αναμφίβολα όμως αντιπροσώπευαν ένα μεγάλο έργο,η κατασκευή του οποίου απαιτούσε την κινητοποίηση ενός μεγάλου αριθμού ανθρώπων. Στην κορυφή του λόφου ο οικισμός ήταν οργανωμένος σε οικοδομικά τετράγωνα που τα χώριζαν στενοί δρόμοι. Το σημαντικότερο συγκρότημα δωματίων παρουσιάζεται σε χωριστή προθήκη. Επίσης, σε ειδική προθήκη παρουσιάζονται τα εργαλεία κάθε είδους. 
 
Η κοινότητα της Τούμπας διατηρεί κάποιες επαφές με τα δίκτυα ανταλλαγών που κινούνται στο βόρειο Αιγαίο και στο εσωτερικό των Βαλκανίων. Με το τέλος της εποχής στου σιδήρου (1050 π.Χ και μετά) καμμία διακοπή δεν είναι ορατή στη ζωή της κοινότητας της Τούμπας. Αντίθετα ο οικισμός μεγαλώνει σημαντικά και επεκτείνεται πλέον και γύρω από την βάση του προϊστορικού πυρήνα. Κατά την ίδια περίοδο,οι επικοινωνίες με τις περιοχές του ανατολικού Αιγαίου ενισχύονται. Η οριστική διακοπή στην άνθιση του οικισμού θα έρθει αρκετούς αιωνες αργότερα, στο τέλος της κλασσικής εποχής, όταν ιδρύεται πιο δυτικά και πάνω στην θάλασσα, η πόλη της θεσσαλονίκης (324 π.Χ.)

Εξωτερικοί σύνδεσμοι 
Ανασκαφή Τούμπας Θεσσαλονίκης
Αναζήτηση Google

Η Google Αναζήτηση είναι μηχανή αναζήτησης που ανήκει στην Google. Η Google Αναζήτηση είναι η πιο χρησιμοποιημένη μηχανή αναζήτησης του Παγκόσμιου Ιστού, με πάνω από τρεις δισεκατομμύρια αναζητήσεις κάθε μέρα.

Η σειρά των αποτελεσμάτων των αναζητήσεων βασίζεται, εν μέρει, σε ένα βαθμό προτεραιότητας που ονομάζεται PageRank. Η Google Αναζήτηση παρέχει πολλές επιλογές  για προσαρμοσμένη αναζήτηση, με την χρήση των χειριστών Μπουλ.

Η κύριος σκοπός της Google Αναζήτησης είναι να ψάχνει για κείμενο σε δημόσια προσβάσιμα έγγραφα που παρέχονται από σέρβερ, σε αντίθεση με άλλα δεδομένα, όπως η υπηρεσία αναζήτησης Google Images. Η Google Αναζήτηση αρχικά αναπτύχθηκε από τον Λάρρυ Πέιτζ και τον Σεργκέι Μπριν του 1997.

Η συχνότητα της χρήσης όρων αναζήτησης έχει φτάσει σε τέτοια μεγέθη που μπορεί να υποδεικνύουν ευρύτερες οικονομικές και κοινωνικές τάσεις και τάσεις υγείας. Δεδομένα σχετικά με την συχνότητα χρήσης όρων αναζήτησης στην Google Αναζήτηση έχουν αποδειχθεί ότι συσχετίχομται με κρούσματα γρίπης και επίπεδα ανεργείας και παρέχουν πληροφορίες ταχύτερα από τις παραδοσιακές μεθόδους αναφοράς και κυβερνητικές έρευνες.

Παραπομπές

Εξωτερικοί σύνδεσμοι 
 Η επίσημη ιστοσελίδα
 Το αρχικό Google!

Google (υπηρεσίες)
Ρανς (ποταμός)

Ο Ρανς (γαλλ. Rance, βρετον. Renk) είναι ένας παράλιος ποταμός της δυτικής Γαλλίας, στα βόρεια της Βρετάνης. Πηγάζει από τα όρη του Μενέ στην Κολινέ, στον νομό Κοτ-ντ'Αρμόρ, και χύνεται στην Μάγχη μεταξύ της Ντινάρ και του Σαιν-Μαλό στον νομό Ιλ-ε-Βιλαίν. Πριν φτάσει στην Μάγχη τα νερά του φράζονται από ένα φράγμα 750 μέτρων σχηματίζοντας τον Σταθμό Παλιρροικής Ενέργειας του Ρανς.

Ο ποταμός συνδέεται με τον Βιλαίν μέσω του Κανάλ ντ'Ιλ-ε-Ρανς.

Νομοί και πόλεις κατα μήκος του ποταμού:
 Κοτ-Ντ'Αρμορ : Κολινέ, Κωλν, Ντινάν
 Ιλ-ε-Βιλαίν: Ντινάρ, Σαιν-Μαλό. 

Ποταμοί της Γαλλίας
Γεωγραφία της Κοτ-ντ'Αρμόρ
Γεωγραφία του Ιλ-ε-Βιλαίν
Ποταμοί της Βρετάνης
Σεβρ Νανταίζ

Η Σεβρ Νανταίζ είναι ποτάμι της δυτικής Γαλλίας, αριστερός παραπόταμος του Λίγηρα και ο λιγότερο σημαντικός παραπόταμός του. Πηγάζει στον νομό των Ντε-Σεβρ, κοντά στο Σεκοντινί.

Διασχίζει τους παρακάτω νομούς και πόλεις:
Ντε-Σεβρ: Μονκουτάν, Λα Φορέ-συρ-Σεβρ
Βαντέ: Σαιν-Λωράν-συρ-Σεβρ, Μορτάνι-συρ-Σεβρ
Μαιν-ε-Λουάρ: Λε Λονζερόν, Τορφού
Λουάρ-Ατλαντίκ: Κλισσόν, Λε Παλέ, Βερτού, Ναντ

Χύνεται στον ποταμό Λίγηρα στο ύψος της πόλης της Ναντ, εξ ου και η ονομασία Σεβρ Νανταίζ (ώστε να μπορεί να διακρίνεται από την Σεβρ Νιορταίζ).

Παραπομπές 
http://www.geoportail.fr
Η Σεβρ Νανταίζ στην βάση δεδομένων Sandre

Ποταμοί της Γαλλίας
Λεκάνη του Λίγηρα
Γεωγραφία των Ντε-Σεβρ
Σεβρ Νιορταίζ

Ο Σεβρ Νιορταίζ είναι ένας παράλιος ποταμός που πηγάζει στην Σεπρεβέ στο Ντε-Σεβρ βόρεια του Μελ, διασχίζει την Νιόρ, ύστερα κατεβαίνει στον βάλτο πουατεβάν του οποίου αποτελεί υδραυλική αρτηρία, για να τερματίσει την διαδρομή του στον Ατλαντικό Ωκεανό στον όρμο του Αιγκυγιόν στην Μπουργκ-Σαπόν βόρεια της Λα Ροσέλ απέναντι από το Ιλ ντε Ρε. Η μεγαλύτερη πόλη που δαρρέει είναι η Νιόρ, εξού και το όνομα Σεβρ Νιορταίζ.

Διασχίζει τους ακόλουθους νομούς και πόλεις:
 Ντε-Σεβρ: Σαιν-Μαιξάν-λ'Εκόλ, Νιόρ
 Βανδέα: Νταμβίξ
 Σαράντ-Μαριτίμ: Μαράν

Ποταμοί της Γαλλίας
Γεωγραφία των Ντε-Σεβρ
Δημήτρης Κόζαρης

Ο Δημήτρης Κόζαρης (Αθήνα, 7 Οκτωβρίου 1960) είναι εικαστικός καλλιτέχνης, δημιουργός γραμμικών και διαδραστικών video. Ζει και εργάζεται στο Μιλάνο από το 1983. 

Σπούδασε Διακόσμηση Εσωτερικών Χώρων στη Σχολή Βακαλό και συνέχισε με σπουδές ζωγραφικής στην Ακαδημία Καλών Τεχνών του Μιλάνο (Accademia di Belle Arti di Milano) και βιομηχανικό σχέδιο στο Ευρωπαϊκό Ινστιτούτο του Μιλάνο (Istituto Europeo di Milano) καθώς και οπτικοακουστικά μέσα (Film & Television) στο Kunsthochschule fur Medien στην Κολονία. 

Από το 1998 έως το 2000 υπήρξε υφηγητής και επικεφαλής του Τμήματος Βίντεο στην Ανώτατη Σχολή Καλών Τεχνών στην Αθήνα, ενώ έχει εργαστεί σε διάφορες σχολές καλών τεχνών, ως καθηγητής οπτικοακουστικών μέσων, στην Ιταλία.

Εξωτερικοί σύνδεσμοι 
 Βιογραφικό Δημήτρη Κόζαρη στην γκαλλερί ΑΔ
 Κόζαρης Δημήτρης - Βιογραφικό από το Μακεδονικό Μουσείο Σύγχρονης Τέχνης

Έλληνες καλλιτέχνες
Μικροί και μεγάλοι εν δράσει

Το Μικροί και μεγάλοι εν δράσει είναι μια ελληνική ρομαντική-κωμική ταινία, του 1963, σε παραγωγή της Αφοί Ρουσσόπουλοι, σε σενάριο Γιώργου Λαζαρίδη και σε σκηνοθεσία Ορέστη Λάσκου.

Πλοκή 

Ο Αντώνης (Λάμπρος Κωνσταντάρας) και η Μαριάννα (Μαίρη Αρώνη) είναι γονείς εν χηρεία οι οποίοι ερωτεύονται, το ίδιο ακριβώς όμως συμπτωματικά θα συμβεί και με τα παιδιά τους, την Ελίνα (Βιβέτα Τσιούνη) και τον Γιώργο (Γιώργος Πάντζας). Ο Γιώργος σπουδάζει ιατρική στο Λονδίνο, αλλά γνωρίζει τυχαία την Ελίνα σε ένα ταξίδι στο Παρίσι, όπου σπουδάζει εκείνη, και την ερωτεύεται.  Όταν το μαθαίνουν η κατάσταση περιπλέκεται, τελικά όμως οι δύο γονείς θα καταφέρουν να είναι μαζί .

Διανομή 
 Λάμπρος Κωνσταντάρας (Αντώνης Ζορμπάς)
 Μαίρη Αρώνη (Μαριάννα Παπασταύρου)
 Βασίλης Αυλωνίτης	  (Φαίδων Καραντουλμπάνης)
 Γιώργος Πάντζας	 (Γιώργος Παπασταύρου)
 Μαρίκα Νέζερ	 (Σεκέρη)
 Βιβέτα Τσιούνη	  (Ελίνα Ζορμπά)
 Βαγγέλης Σειληνός	  (Παύλος Ναϊδάκης)
 Ελένη Ανουσάκη	 (Αλίκη)
 Σταύρος Παράβας	 (Φίφης)
 Νάσος Κεδράκας	  (ασφαλιστής)
 Μπέτυ Μοσχονά	 (Ιουλία)

Παραγωγή και παραλειπόμενα 
Πρόκειται για τη μοναδική έγχρωμη ταινία στην οποία παίζει ο Βασίλης Αυλωνίτης. 

Ορισμένα από τα γυρίσματα πραγματοποιήθηκαν στο εξοχικό ξενοδοχείο Auberge στη Βαρυμπόμπη. 

Η ταινία βγήκε στους κινηματογράφους το 1963, κόβοντας 327.419 εισιτήρια, ερχόμενη 7η σε σύνολο 92 ταινιών.  Κυκλοφόρησε και με τη μορφή ντιβιντί στις 25 Μαΐου 2003.

Παραπομπές

Εξωτερικοί σύνδεσμοι  
  Μικροί και μεγάλοι εν δράσει, www.retrodb.gr
 Μικροί και μεγάλοι εν δράσει, www.cinegreece.com

Ελληνικές ταινίες
Ταινίες του 1963
Ελληνόφωνες ταινίες
Ταινίες σε σκηνοθεσία Ορέστη Λάσκου
Ταινίες σε σενάριο Γιώργου Λαζαρίδη
Ταινίες βασισμένες σε θεατρικά έργα
Ταινίες γυρισμένες στην Ελλάδα
Ταινίες παραγωγής Αφοί Ρουσσόπουλοι - Γ. Λαζαρίδης - Δ. Σαρρής - Κ. Ψαρράς
Ελληνικές αισθηματικές κωμικές ταινίες
Κάτι κουρασμένα παλικάρια

Το Κάτι κουρασμένα παλληκάρια είναι τίτλος ταινίας του ελληνικού κινηματογράφου, σε σενάριο Κώστα Πρετεντέρη και Ασημάκη Γιαλαμά και σκηνοθεσία  Ντίνου Δημόπουλου, η οποία προβλήθηκε πρώτη φορά το 1967 στους κινηματογράφους κόβοντας 382.257 εισιτήρια, ερχόμενη 13η σε σύνολο 99 ταινιών.

Πλοκή 
Ο Ντίνος Διαμαντίδης είναι ένας καλοστεκούμενος μεσήλικας, ο οποίος αρέσκεται να τρέχει πίσω  από κάθε θηλυκό, παρά το γεγονός ότι είναι πολλά χρόνια αρραβωνιασμένος με τη γραμματέα του, Ρίτα. Όταν, μέσω ενός παλιού του φίλου, του Βούλη, γνωρίζει την εικοσάχρονη Κορίνα, ξετρελαίνεται μαζί της. Δυστυχώς όμως γι' αυτόν πρόκειται για μία σπείρα απατεώνων που σκοπό έχουν την περιουσία του. Τελικά, η Ρίτα με τη βοήθεια του γιατρού του Ντίνου κι ενός πρώην υπαλλήλου του θα αποκαλύψει την απάτη και ο Ντίνος αναγνωρίζοντας το λάθος του θα επιστρέψει στην αρραβωνιαστικιά του.

Ρόλοι 
 Λάμπρος Κωνσταντάρας ... Ντίνος Διαμαντίδης
 Μπέτυ Αρβανίτη ... Ρίτα, γραμματέας, συνέταιρος και αρραβωνιαστικιά του Ντίνου
 Διονύσης Παπαγιαννόπουλος ... ο γιατρός Σπύρος Καρλάφτης, φίλος του Ντίνου από την εποχή της στρατιωτικής τους θητείας
 Νόρα Βαλσάμη ... Κορίνα Μαλτέζου, η νεαρά που ερωτεύεται ο Ντίνος
 Μέλπω Ζαρόκωστα ... κα Μαλτέζου, πλούσια Ελληνίδα, κάτοικος Ελβετίας
 Χρόνης Εξαρχάκος ... Βούλης Φον Κουνελάς, ανιματέρ σε τουριστικά θέρετρα του εξωτερικού που συχνάζουν Έλληνες
 Άγγελος Μαυρόπουλος ... γυναικολόγος - μαιευτήρας, γνωστός του γιατρού Καρλάφτη
 Γιώργος Βελέντζας ... γνωστός του βιομήχανου Αλεξόπουλου
 Άρης Μαλλιαγρός ... Λουμπάκης πατέρας, πλούσιος Έλληνας που έκανε περιουσία στην Αφρική
 Μαρία Μπονέλου ... Μαρίνα Αλεξοπούλου, ανιψιά του βιομήχανου
 Μήτση Κωνσταντάρα	... Ιωάννα Βαλύρα, αδελφή του Ντίνου
 Γιώργος Βρασιβανόπουλος ... Λουμπάκης υιός
 Ντίνος Λύρας ... Δημήτρης Παπαζήσης, υπάλληλος Ντίνου, μέλλων αρραβωνιαστικός της Μαρίνας
 Ηλίας Καπετανίδης
 Νίκος Μπίνας
 Δημήτρης Ζακυνθινός
 Νικηφόρος Χαλκιάς
 Φραγκούλης Φραγκούλης ... βιομήχανος Αλεξόπουλος, συνεργάτης του Ντίνου
 Θεόδωρος Ζιζίκος
 Στράτος Παχής

Παραπομπές

Εξωτερικοί σύνδεσμοι 
 Κάτι κουρασμένα παλληκάρια στο youtube.com
 Κάτι κουρασμένα παλληκάρια, www.cinegreece.com

Ελληνικές ταινίες
Ταινίες του 1967
Ταινίες παραγωγής Φίνος Φιλμ
Ελληνικές κωμικές ταινίες
Ελληνόφωνες ταινίες
Ταινίες σε σκηνοθεσία Ντίνου Δημόπουλου
Ταινίες με μουσική σύνθεση Μίμη Πλέσσα
Ταινίες γυρισμένες στην Ελλάδα
Ταινίες σε σενάριο Ασημάκη Γιαλαμά
Ταινίες σε σενάριο Κώστα Πρετεντέρη
Προσωρινές ονομασίες στην αστρονομία

Οι Προσωρινές ονομασίες στην αστρονομία είναι οι αστρονομικές συμβάσεις ονομασίας που εφαρμόζονται σε ουράνια σώματα αμέσως μετά την ανακάλυψη τους. Η προσωρινή ονομασία συνήθως αντικαθίσταται από μια μόνιμη ονομασία όταν έχει υπολογιστεί μια αξιόπιστη τροχιά. 


Μικροί πλανήτες 
Το υφιστάμενο σύστημα της προσωρινής ονομασίας των μικρών πλανητών (Αστεροειδής, Κένταυρος και Μεταποσειδώνιο αντικείμενο) υπάρχει από το 1925 και έχει αντικαταστήσει αρκετές προηγούμενες συμβάσεις, κάθε μια από τις οποίες καθίσταντο άνευ αντικειμένου με την αύξηση του αριθμού των ανακαλύψεων μικρών πλανητών.

Το πρώτο στοιχείο στην προσωρινή ονομασία του μικρού πλανήτη είναι το έτος της ανακάλυψης, που ακολουθείται από δύο γράμματα και προαιρετικά έναν αριθμό.

Το πρώτο γράμμα δείχνει το μισό μήνα της ανακάλυψης του αντικειμένου εντός του ίδιου έτους - «Α» αντιπροσωπεύει την ανακάλυψη στο πρώτο δεκαπενθήμερο του Ιανουαρίου, «D» είναι για το δεύτερο δεκαπενθήμερο του Φεβρουαρίου, «J» είναι το πρώτο δεκαπενθήμερο του Μαΐου (το «Ι» δεν χρησιμοποιείται) και ούτω καθεξής μέχρι το «Y» για το δεύτερο δεκαπενθήμερο του Δεκεμβρίου. Το πρώτο εξάμηνο είναι πάντα η 1η έως τη 15η του μήνα, ανεξαρτήτως του αριθμού των ημερών κατά το δεύτερο «μισό».

Το δεύτερο γράμμα και ο αριθμός υποδεικνύουν τη σειρά της ανακάλυψης μέσα σε αυτό το μισό μήνα. Ο 8ο ήσσονος σημασίας πλανήτης που ανακαλύφθηκε κατά το δεύτερο δεκαπενθήμερο του Μαρτίου 1950, για παράδειγμα, θα πρέπει να οριστεί προσωρινά 1950 FH. Αλλά δεδομένου ότι οι σύγχρονες τεχνικές αποφέρουν συνήθως πολύ περισσότερα από 25 αντικείμενα (και πάλι το «I» δεν χρησιμοποιείται) σε μισό μήνα, ένας αριθμός δείκτη επισυνάπτεται για να αναφέροει τον αριθμό των φορών που τα γράμματα εναλλάσσονται. Έτσι, ο 28ος μικρός πλανήτης που ανακαλύφθηκε το δεύτερο μισό του Μαρτίου 1950 θα είναι . Για τεχνικούς λόγους, όπως οι περιορισμοί ASCII, ο δείκτης μερικές φορές γράφεται στο ίδιο μέγεθος με τα γράμματα, έτσι θα μπορούσε να γραφτεί ως 1950 FC1. Οι δείκτες χρησιμοποιήθηκαν για πρώτη φορά το 1926 για τον . 

Μια ιδιοσυγκρασία αυτού του συστήματος είναι ότι το δεύτερο γράμμα παρατίθεται πριν από τον αριθμό, ακόμη και αν το δεύτερο γράμμα θεωρείται «λιγότερο σημαντικό». Αυτό έρχεται σε αντίθεση με τα περισσότερα συστήματα αρίθμησης του κόσμου.

Αυτή η ιδιοσυγκρασία δεν φαίνεται, ωστόσο, σε ηλεκτρονικά έγγραφα, όπου ο αριθμός είναι συχνά γραμμένος πριν από το τελευταίο γράμμα. Για παράδειγμα, στις ηλεκτρονικές επικοινωνίες για ήσσονος σημασίας πλανήτες ο  συνήθως θα γραφτεί .

Δείτε ακόμη
 Ονοματολογία δορυφόρων
 Ονοματολογία αστεροειδών

Παραπομπές

Εξωτερικοί σύνδεσμοι
 New- And Old-Style Minor Planet Designations (Minor Planet Center)

Αστρονομική ονοματολογία
Δορυφόροι
Βαρ (ποταμός)

Ο Βαρ (γαλλ. και οξιτ. Var, λατ. Varus) είναι ένας παράλιος ποταμός της νοτιοανατολικής Γαλλίας που χύνεται στη Μεσόγειο Θάλασσα έχοντας διατρέξει δύο νομούς, τις Αλπ-ντε-Ωτ-Προβάνς και στο μεγαλύτερο μήκος του τις Αλπ-Μαριτίμ, στην περιοχή Προβηγκία-Άλπεις-Κυανή Ακτή. Αποτελεί, παράλληλα, τη μοναδική περίπτωση στη Γαλλία, όπου ένας ποταμός δεν περνά από τον νομό στον οποίο έχει δώσει το όνομα του (βλ. Βαρ). Η ονομασία Βαρ προέρχεται από τη λιγυρική λέξη που σημαίνει ποταμός. Πηγάζει κοντά στο Κολ ντε λα Καγιόλ (2.326 μ.) στις Αλπ Μαριτίμ και ρέει νοτιοανατολικά κυρίως για 114 χιλιόμετρα, ώσπου χύνεται στη Μεσόγειο μεταξύ της Νις και του Σαιν-Λωράν-ντυ-Βαρ. Διατρέχει τους ακόλουθους νομούς και πόλεις:
 Αλπ-Μαριτίμ: Γκιγιώμ
 Αλπ-ντε-Ωτ-Προβάνς: Εντρεβώ
 Αλπ-Μαριτίμ: Πυζέ-Τενιέ, Καρός, Σαιν-Λωράν-ντυ-Βαρ

Ποταμοί της Γαλλίας
Καρακορούμ

Τα όρη Καρακορούμ είναι μεγάλη οροσειρά στα σύνορα Πακιστάν, Ινδίας και Κίνας, στη νότια κεντρική Ασία. Η οροσειρά βρίσκεται ανάμεσα στην οροσειρά Κουνλούν στα βορειοανατολικά, το οροπέδιο του Θιβέτ στα ανατολικά, τα Ιμαλάια στα νοτιοανατολικά, την κοιλάδα του Ινδού στα νότια, το Χίντου Κους στα δυτικά και το Παμίρ στα βόρεια. Έχουν μήκος περίπου 500 χιλιόμετρα. 

Στα Καρακορούμ βρίσκεται η μεγαλύτερη συγκέντρωση κορυφών υψηλότερων από 8.000 μέτρα στη γη,  συμπεριλαμβανομένου του Κ2, της δεύτερης ψηλότερης στη γη, με ύψος 8.611 μέτρα. Επίσης η οροσειρά είναι η περιοχή στη γη με τους περισσότερους παγετώνες εκτός των πολικών περιοχών. Ο παγετώνας Σιάτσεν με μήκος 70 χιλιόμετρα και ο παγετώνας Μπιάφο με μήκος 63 χιλιόμετρα είναι ο δεύτερος και τρίτος μακρύτερος παγετώνας έξω από τις πολικές περιοχές. Ο μεγαλύτερος όσον αφορά την έκταση είναι ο παγετώνας Μπαλτόρο. Σε αντίθεση με τους παγετώνες στον υπόλοιπο κόσμο, οι παγετώνες στα Καρακορούμ συνολικά έχουν αυξήσει ελαφρώς τη μάζα τους την τελευταία δεκαετία, αν και κάποιοι έχουν συρρικνωθεί.

Υψηλότερες κορυφές 

Οι υψηλότερες κορυφές της οροσειράς είναι:
 K2 — 
 Γκασερμπρούμ Α΄ — 
 Μπρόουντ Πικ — 
 Γκασερμπρούμ Β΄ — 
 Γκασερμπρούμ Γ΄ — 
 Γκασερμπρούμ Δ΄ — 
 Ντισταγκίλ Σαρ — 
 Κουνγιάνγκ Κχις — 
 Μασερμπρούμ — 
 Μπατούρα Α΄ — 
 Ρακαπόσι Α΄ — 
 Μπατούρα Β΄ — 
 Κανγιούτ Σαρ — 
 Σαλτόρο Κάνγκρι — 
 Μπατούρα Γ΄ — 
 Σάζερ Κάνγκρι — 
 Τσογκολίσα — 
 Πάσου Σαρ — 
 Μαλουμπίτινγκ — 
 Σία Κάνγκρι — 
 K12 — 
 Γκιλ Μπρουμ — 
 Χάραμος Πικ — 
 Ούλταρ Πικ — 
 Μόμχιλ Σαρ — 
 Μπάιντα Μπρακ — 
 Μπαλτιστάν Πικ — 
 Πύργος Μούζταγκ — 
 Ντιράν — 
 Γκασερμπρούμ Ε΄ — 

Η πλειονότητα των υψηλότερων κορυφών βρίσκεται στο Γκιλγκίτ Μπαλτιστάν. Το Μπαλτιστάν έχει πάνω από 100 βουνοκορφέςπου υπερβαίνουν τα  από τη στάθμη της θάλασσας.

K-ονόματα 

 K1: Μασερμπρούμ
 K2
 K3: Μπρόουντ Πικ
 K4: Γκασερμπρούμ Β΄
 K5: Γκασερμπρούμ Α΄I
 K6: Κορυφη Μπαλτιστάν
 K7: Κορυφή 6.934 μ κοντά στην Κοιλάδα Τσαρακούζα (Charakusa Valley)
 K9: περ. 7.000 μ. κορυφή κοντά στους Πύργους Τράνγκο (Trango Towers)
 K10: Σαλτόρο Κάνγκρι Α΄
 K11: Σαλτόρο Κάνγκρι Β΄
 K12: δευτερεύουσα κορυφή του Σαλτόρο Κάνγκρι
 K22: Σάζερ Κάνγκρι Α΄

Παραπομπές 

 
Οροσειρές της Κίνας
Οροσειρές του Πακιστάν
Οροσειρές της Ινδίας
Καπετάν φάντης μπαστούνι

Το Καπετάν φάντης μπαστούνι είναι τίτλος κωμωδίας του ελληνικού κινηματογράφου, σε σενάριο και σκηνοθεσία  Αλέκου Σακελλάριου, με βασικό πρωταγωνιστή τον Λάμπρο Κωνσταντάρα, η οποία προβλήθηκε πρώτη φορά το 1968.

Πλοκή 

Ο Λάμπρος Κωνσταντάρας υποδύεται έναν πλοίαρχο, τον καπετάν Ανδρέα Γιαμαλή, το πλήρωμα του οποίου ανακαλύπτει κρυμμένη στο ψυγείο του πλοίου μια κοπέλα, τη Μαρίνα Γιαννά (Μάρω Κοντού), πρώην τραγουδίστρια σε νυχτερινό κέντρο.

Γνωρίζοντάς τη, ο Ανδρέας θα τη συμπαθήσει και θα της προσφέρει προσωρινά κατάλυμα στο σπίτι του στον Πόρο, όπου μένει με την Βασιλική (Τασσώ Καββαδία), τη νύφη του (χήρα του αδελφού του) και τα δύο ανίψια του, τον Θάνο (Μανώλης Παπαγιαννάκης) και την Ελένη (Αλέκα Παραμερίτου), οι οποίοι όμως δυσανασχετούν με την έλευσή της και δημιουργούν προβλήματα, ειδικά όταν ο καπετάνιος σαλπάρει. Στην είδηση ότι το πλοίο του βυθίστηκε κι ο ίδιος θεωρείται αγνοούμενος, η αδελφή του διώχνει τη Μαρίνα από το σπίτι, όπως και τους δύο βοηθούς του καπετάνιου, την οικιακή βοηθό Τασία (Μήτση Κωνσταντάρα) και τον κηπουρό Γεράσιμο (Λαυρέντης Διανέλλος). Η οικογένεια του καπετάνιου προσπαθεί με τη νομική βοήθεια του Ζήση (Δημήτρης Νικολαΐδης) να κηρύξει νεκρό τον καπετάνιο, ώστε να καρπωθεί την περιουσία του. Όταν, όμως, ο καπετάνιος επιστρέφει, παντρεύεται τη Μαρίνα και την οδηγεί και πάλι στο σπίτι του.

Διανομή 
 Λάμπρος Κωνσταντάρας (καπετάν Ανδρέας Γιαμαλής)
 Μάρω Κοντού (Μαρίνα Γιαννά) 
 Τασσώ Καββαδία (Βασιλική Γιαμαλή)
 Δημήτρης Νικολαΐδης (Ζήσης)
 Μήτση Κωνσταντάρα (Τασία)
 Λαυρέντης Διανέλλος (Γεράσιμος)	 
 Θόδωρος Κατσαδράμης (Μιχάλης Γούναρης)
 Γιώργος Μεσσάλας (Ντέμης)
 Μανώλης Παπαγιαννάκης (Θάνος)
 Θανάσης Παπαδόπουλος (Μιχάλης)
Δέσποινα Στυλιανοπούλου (τραγουδίστρια)
Ειρήνη Κουμαριανού (μητέρα Μιχάλη)
Νίκος Γαροφάλλου (σερβιτόρος)
Θάνος Μαρτίνος (δεύτερος καπετάνιος)
Αλέκα Παραμερίτου (Ελένη)
Κία Μπόζου (Ερμιόνη)
Αλέκος Ζαρταλούδης (μάγειρας)
Μάκης Δεμίρης (πελάτης νυχτερινού κέντρου)
Νάσος Κεδράκας (ιδιοκτήτης νυκτερινού κέντρου)
Αλέκος Τζανετάκος (οδηγός κούρσας)
Κώστας Παπαχρήστος (δικηγόρος)
Γιώργος Γρηγορίου (Ζαφειρόπουλος)
Ορφέας Ζάχος (νησιώτης)

Παραγωγή 
Το μεγαλύτερο μέρος της ταινίας έχει γυριστεί στον Πόρο και τον Γαλατά.  Στη μια από τις σκηνές του νυχτερινού κέντρου, η Μάρω Κοντού ερμηνεύει το τραγούδι του Κώστα Καπνίση "Νύχτα σκοτεινή". 

Η ταινία βγήκε στους κινηματογράφους το 1968, κόβοντας 291.450 εισιτήρια, ερχόμενη 24η σε σύνολο 108 ταινιών.  Κυκλοφόρησε και με τη μορφή ντιβιντί στις 22 Νοεμβρίου 2010.

Παραπομπές

Εξωτερικοί σύνδεσμοι  
 Καπετάν φάντης μπαστούνι στη retrodb

Ελληνικές ταινίες
Ταινίες του 1968
Ελληνόφωνες ταινίες
Ελληνικές κωμικές ταινίες
Ελληνικές αισθηματικές ταινίες
Ταινίες σε σκηνοθεσία Αλέκου Σακελλάριου
Ταινίες σε σενάριο Αλέκου Σακελλάριου
Ταινίες με μουσική σύνθεση Κώστα Καπνίση
Ταινίες γυρισμένες στην Ελλάδα
Ταινίες παραγωγής Καραγιάννης - Καρατζόπουλος
Ελληνικές ασπρόμαυρες ταινίες
Χατιτζέ Σουλτάνα

Η Χατιτζέ Σουλτάνα (Οθ. Τούρκικα:خدیجه سلطان) (Τούρκικα: Hatice Sultan, 1496 - 1543) ήταν κόρη του σουλτάνου Σελίμ Α΄ της Οθωμανικής Αυτοκρατορίας, αδελφή του σουλτάνου Σουλεϊμάν Α΄ του Μεγαλοπρεπή και θεία του Σελίμ Β΄.

Ζωή
Η Χατιτζέ Σουλτάνα γεννήθηκε στην Αδριανούπολη το 1496, κόρη του σουλτάνου Σελίμ Α΄ και της Αϊσέ Χαφσά Σουλτάνας. Το 1518 παντρεύτηκε τον Ισκεντέρ Πασά αλλά έγινε χήρα από τον θάνατο του. Στη συνέχεια, το 1524, παντρεύτηκε τον Πάργαλη Ιμπραήμ Πασά, ο οποίος ήταν Μεγάλος Βεζίρης από το 1523, αλλά το 1536 εκτελέστηκε από τον αδελφό της, σουλτάνο Σουλεϊμάν Α΄ και η περιουσία του δημεύτηκε από το κράτος. Το ζευγάρι ζούσε στο παλάτι του στην Κωνσταντινούπολη.

Είχε αποκτήσει πέντε παιδιά αποκτήσει με τον Ιμπραήμ: τον Σουλτανζάντε Μεχμέτ, τον Σουλτανζάντε Οσμάν, την Φουλανέ Σουλτάνα, την Χανίμ Σουλτάνα και την Χουριτζιχάν Σουλτάνα. 

Η Χατιτζέ  πέθανε το 1543 σε ηλικία 47 ετών και τάφηκε στο Γιαβούζ Σελίμ Τζαμί, όπου έχουν ταφεί ο πατέρας, Σελίμ Α', η μητέρα της Αϊσέ Χαφσά Σουλτάνα και οι αδελφές της, Σαχ Σουλτάνα και Μπεϊχάν Σουλτάνα. Υπάρχουν εικασίες ότι η Χατιτζέ αυτοκτόνησε από την στενοχώρια της για την εκτέλεση του συζύγου της Ιμπραήμ Πασά.

Παραπομπές

Πηγές 
 "Hatice (fl. 1500–1536) - Women in World History: A Biographical Encyclopedia". Encyclopedia.com. Retrieved 2013-10-05.

Πριγκίπισσες της Οθωμανικής Αυτοκρατορίας
Οθωμανοί
Κατάλογος δημάρχων Πρέβεζας

Δήμαρχος της Πρέβεζας είναι ο ανώτατος τοπικός άρχοντας στο Δήμο Πρέβεζας του Ελληνικού Κράτους. Ο θεσμός υπήρχε και κατά τα τελευταία 35 χρόνια της οθωμανικής περιόδου της Πρέβεζας, από το 1877 μέχρι το 1912. Μετά την απελευθέρωση της Πρέβεζας, στις 21 Οκτωβρίου 1912 –δύο μόλις εβδομάδες μετά την κήρυξη του Α΄ Βαλκανικού Πολέμου– και την ένταξή της στο Ελληνικό Κράτος, δήμαρχος της πόλης παρέμεινε ο και πριν την απελευθέρωση δήμαρχος Χαλίλ εφέντης, ο οποίος ήταν πολύ αγαπητός σε όλους τους Πρεβεζάνους. Ήταν μουσουλμάνος στο θρήσκευμα και δικηγόρος στο επάγγελμα.

Από το 1912 μέχρι το 1951 έγιναν μόνον τέσσερις δημοτικές εκλογές: το 1914, το 1925, το 1929 και το 1934. Από το 1951 και μετά οι δήμαρχοι ήταν εκλεγμένοι, εκτός της περιόδου της Δικτατορίας (1967-1974).

Δήμαρχοι της Πρέβεζας διετέλεσαν οι ακόλουθοι είκοσι, με αλφαβητική σειρά:

Δήμαρχοι Πρέβεζας

Δήμαρχοι Πρέβεζας με θητεία μεγαλύτερη των 5 ετών

Πηγές 
 Πρακτικά Δημοτικού Συμβουλίου Πρέβεζας 1915-1967, Δημοτική Βιβλιοθήκη Πρέβεζας.
 Πρακτικά Δημοτικού Συμβουλίου Πρέβεζας 1968-1974, Δημοτική Βιβλιοθήκη Πρέβεζας.
 Πρακτικά Δημοτικού Συμβουλίου Πρέβεζας 1975-2012, Δήμος Πρέβεζας.

Βιβλιογραφία 
 Γεώργιος Ι. Κούρτης, Η κοινοβουλευτική πορεία της Πρέβεζας (1915-2005), Αθήνα 2005.

Παραπομπές

Ελληνικές εκλογές 

 
Πρεβεζας
Πρόεδρος της Δημοκρατίας

Ο Πρόεδρος της Δημοκρατίας (αρχ. ελλ. προ- + έδρα) είναι ο Αρχηγός ενός κράτους και τυπικά ο πρώτος πολίτης του. Είναι ο "φύλακας" του Συντάγματος μίας χώρας, διότι προσυπογράφει τους νόμους, οι οποίοι είναι σύμφωνοι με το Σύνταγμα ή τους καταργεί, εάν σύμφωνα με το Σύνταγμα είναι αντισυνταγματικοί. Ο Πρόεδρος της Δημοκρατίας συνήθως ασκεί την εκτελεστική και τη νομοθετική εξουσία. Επίσης, ο Πρόεδρος της Δημοκρατίας είναι αιρετός και έχει τη δυνατότητα να επανεκλεγεί. Το αξίωμα υπάρχει συνήθως σε χώρες στις οποίες έχει καταργηθεί η βασιλευομένη δημοκρατία. Στην Προεδρική Δημοκρατία ο Πρόεδρος είναι ταυτόχρονα και Αρχηγός της Κυβέρνησης. Στην περίπτωση του Ημιπροεδρικού συστήματος, ο Πρωθυπουργός είναι πρόεδρος της κυβέρνησης, αλλά ο πρόεδρος της δημοκρατίας έχει σημαντικές αρμοδιότητες που ανάλογα με τη χώρα μπορεί να είναι μεγαλύτερες, μικρότερες ή ισάξιες σε σύγκριση με τις αρμοδιότητες του πρωθυπουργού. Αντίθετα, στην Προεδρευόμενη Κοινοβουλευτική Δημοκρατία δεν έχει ουσιαστικές πολιτικές αρμοδιότητες.

Ο Πρόεδρος της Δημοκρατίας σε διάφορες μορφές της δημοκρατίας

Προεδρευόμενη Κοινοβουλευτική Δημοκρατία
Στην Προεδρευόμενη Κοινοβουλευτική Δημοκρατία, ο Πρόεδρος της Δημοκρατίας είναι αιρετός, δεν εκλέγεται απευθείας από τον λαό, αλλά από το Κοινοβούλιο και έχει περιορισμένες πολιτικές αρμοδιότητες. Σε ορισμένες Προεδρευόμενες Δημοκρατίες και ο Πρόεδρος εκλέγεται από τον λαό π.χ. Βουλγαρία, Βόρεια Μακεδονία κ.α. Αρχηγός της Κυβέρνησης είναι ο Πρωθυπουργός.

Προεδρική Δημοκρατία
Στην Προεδρική Δημοκρατία, o Πρόεδρος της Δημοκρατίας δεν είναι μόνο Αρχηγός του Κράτους, αλλά και Αρχηγός της Κυβέρνησης και εκλέγεται άμεσα από το λαό ή από ένα ειδικό σώμα εκλεκτόρων. Υπάρχουν περιπτώσεις που μια προεδρική δημοκρατία μπορεί να έχει και το αξίωμα του πρωθυπουργού οποίος δεν έχει κάποιο ουσιαστικό ρόλο. Χώρες όπως η Λευκορωσία, το Καζακστάν, το Ουζμπεκιστάν, το Τουρκμενιστάν, το Τατζικιστάν κτλ., για παράδειγμα, έχουνε πλήρη προεδρική δημοκρατία με τις υπερεξουσίες του προέδρου και τον απόλυτα συμβολικό ρόλο του πρωθυπουργού.

Ημιπροεδρικό σύστημα
Στο ημιπροεδρικό σύστημα, το οποίο είναι παραλλαγή της Προεδρικής Δημοκρατίας, υπάρχει και Πρόεδρος της Δημοκρατίας και Πρωθυπουργός. Ο Πρόεδρος της Δημοκρατίας και ο Πρωθυπουργός μοιράζονται την εκτελεστική εξουσία είτε με τον πρώτο να κατέχει πιο μεγάλη εξουσία όπως Ρουμανία, Γαλλία, Ρωσία κ.α., είτε με τον δεύτερο να έχει πιο μεγάλο ρόλο όπως για παράδειγμα η Πορτογαλία, η Πολωνία κτλ.

Δείτε επίσης
Προεδρευόμενη κοινοβουλευτική δημοκρατία
Προεδρική κοινοβουλευτική Δημοκρατία
Ημιπροεδρική Κοινοβουλευτική Δημοκρατία

Πολιτική
Δημοκρατία
 
Ηγέτες
Απόλλων Λεμεσού

Ο Απόλλων Λεμεσού είναι αθλητικός σύλλογος με έδρα τη Λεμεσό της Κύπρου. Διατηρεί αθλητικά τμήματα ποδοσφαίρου (ανδρών και γυναικών), καλαθόσφαιρας και πετοσφαίρισης.

Ιστορία 
Ο σύλλογος ιδρύθηκε ως «Αθλητικός Μουσικός Όμιλος Απόλλων Λεμεσού» στις 14 Απριλίου του 1954. Σημαντικό ρόλο στην ίδρυση του συλλόγου διαδραμάτισε η πολιτική κατάσταση στη νήσο. Η ονομασία του συλλόγου δόθηκε από τον Χριστάκη Σαββίδη, γραμματέα της συντονιστικής επιτροπής των Εθνικολαϊκών Συλλόγων. Έμβλημά του ο θεός Απόλλων. Ως χρώματα του συλλόγου επιλέχθηκαν αυτά της σημαίας της Ελλάδας. Την περίοδο εκείνη, ο σύλλογος διέθετε τμήματα ποδοσφαίρου και κλασσικού αθλητισμού.

Τμήμα ποδοσφαίρου ανδρών 

Το τμήμα ποδοσφαίρου ανδρών είναι το πλέον επιτυχημένο του συλλόγου. Με τη διοίκηση του τμήματος είναι επιφορτισμένη η εταιρεία Απόλλων Ποδόσφαιρο (Δημόσια) Λτδ.

Τμήμα ποδοσφαίρου γυναικών  
Το τμήμα ποδοσφαίρου γυναικών είναι η πιο πετυχημένη κυπριακή γυναικεία ομάδα, έχοντας κατακτήσει 12 πρωταθλήματα, 11 κύπελλα και 8 σούπερ καπ.

Τμήμα καλαθόσφαιρας ανδρών 
Το τμήμα καλαθόσφαιρας ανδρών έχει κατακτήσει 2 κύπελλα και 1 σούπερ καπ.

Τμήμα καλαθόσφαιρας γυναικών 
Το τμήμα καλαθόσφαιρας γυναικών είναι ενεργό.

Τμήμα πετόσφαιρας γυναικών

Παραπομπές

Περαιτέρω μελέτη 
 Η Ίδρυση του Απόλλωνα και η Προσφορά του στον Αγώνα της ΕΟΚΑ 1955 -1959, Λάμπρος Λυμπουρίδης, ISBN 9789963893713

Εξωτερικοί σύνδεσμοι 
 

 

Αθλητικοί σύλλογοι Επαρχίας Λεμεσού
Ιδρύσεις αθλητικών συλλόγων το 1946
Πρόγια

Πρόγια (proja στα σέρβικα ή και srpska proja σέρβικο καλαμποκόψωμο) ονομάζεται ένα είδος καλαμποκόψωμου το οποίο είναι τοπική σπεσιαλιτέ της Σερβίας. Στο παρελθόν ήταν σε πολλές περιοχές το κύριο είδος ψωμιού στη χώρα. Το ψωμί αυτό καταναλωνόταν πιο συχνά από τους χωρικούς της Σερβίας παρά το λευκό ψωμί και συνήθως φτιάχνεται με αλεύρι καλαμποκιού, αλάτι, βούτυρο, αυγά και γάλα ενώ παλαιότερα φτιαχνόταν μόνο με αλεύρι καλαμποκιού και νερό. Η πρόγια είναι παραδοσιακά συνδεδεμένη με εποχές φτώχιας για τους Σέρβους.

Αναφορές

Σερβική κουζίνα
Βαλκανική κουζίνα
Ψωμιά